Document ID: /roh_data/filtered/fineweb-2-filterrobots_roh.jsonl.gz/48750

Ils schefs da stadis e regenzas dals 28 pajais da l’UE tractan cun la Tirchia a Brüssel, co impedir a las millieras da fugitivs da vegnir en Europa. Suenter vul l’UE decider co vinavant.
Tenor il minister da l’exteriur austriac vegnan ils cumpigliads a sa cunvegnir, da serrar la ruta dal Balcan per ils fugitivs. Perquai vegn l’agid per la Grezia a vegnir in punct central en las trattativas.
La ruta dal Balcan e la passascha contestada
In glindesdi a bun’ura era vegnì enconuschent, che la declaraziun duai cuntegnair ina passascha, che la “ruta dal Balcan” saja serrada. Cun quella formulaziun na sajan dentant la chanzliera tudestga Angela Merkel ed il president da la cumissiun da l’UE, Jean-Claude Juncker, betg cuntents.
I na giaja betg per quai, da serrar cunfins, vegn Angela Merkel citada curt avant il cumenzament da l’inscunter.
RR novitads 06:00